钦定古今图书集成/明伦汇编/氏族典/第151卷 > 《廖用贤尚友录》 > 袁淑
## 钦定古今图书集成/明伦汇编/氏族典/第151卷 > 《廖用贤尚友录》 > 袁淑

命主簿，著作佐郎，太子舍人，并不就。彭城王义康命
为军谘祭酒，以久疾免官。补衡阳王义季右军主簿，
迁太子洗马，以脚疾不拜。卫军临川王义庆雅好文
章，请为谘议参军。顷之，迁司徒左西属，出为宣城太”
守，入补中书侍郎，以母忧去职。服阕，为太子中庶子。
元嘉二十六年，迁尚书吏部郎，出为始兴王征北长
史，南东海太守，迁太子左卫率。元凶将为弑逆，其夜
淑在直，二更许，呼淑及萧斌等，流涕谓曰：“主上信谗，
将见罪废，省内无过，不能受枉，明旦便当行大事，望
相与勠力。”淑及斌并曰：“自古无此，愿加善思。”劭怒变
色，斌惧，乃曰：“臣当竭身奉令。”淑叱之，劭愈怒。至四更
将出，呼淑甚急。淑眠终不起，劭停车奉化门，催之相
续，徐起至车后，劭使登车，又辞不上。劭因命左右与
手刃，见杀于奉化门外，时年四十六。劭即位，追赠太
常。世祖即位，赠侍中、太尉，谥曰忠宪公。子几、敳、棱、凝、
摽。敳，世祖步兵校尉。凝，太宗世御史中丞，出为晋陵
太守。太宗初与四方国反，兵败归降，以补刘湛冠军
府主簿。淑诸子并早卒。